บอนด์ยีลด์ญี่ปุ่นปิดแตะระดับต่ำสุดในรอบ 1 ปี หลังหุ้นร่วงทั่วโลก
บอนด์ยีลด์ญี่ปุ่นปิดแตะระดับต่ำสุดในรอบ 1 ปี หลังหุ้นร่วงทั่วโลก
12 ม.ค. 2559

สำนักข่าวเกียวโดรายงานว่า ผลตอบแทนพันธบัตรรัฐบาลญี่ปุ่นปรับตัวลดลงแตะระดับต่ำสุดในรอบเกือบ 1 ปีวันนี้ เนื่องจากนักลงทุนเข้าซื้อพันธบัตรซึ่งเป็นสินทรัพย์ปลอดภัย หลังตลาดหุ้นทั่วโลกปรับตัวลดลงเหตุวิตกเศรษฐกิจจีน
โดยอัตราผลตอบแทนพันธบัตรหมายเลข 341 ซึ่งเป็นมาตรวัดอัตราดอกเบี้ยระยะยาว ปิดที่ 0.215% ลดลง 0.010% จากระดับปิดเมื่อวันศุกร์ โดยตลาดโตเกียวปิดทำการเมื่อวานนี้เนื่องในวันหยุดประจำชาติ
โบรกเกอร์มองว่า ภาวะตลาดในขณะนี้อาจส่งผลให้ผลตอบแทนปรับตัวลดลงทำสถิติต่ำสุดเป็นประวัติการณ์ที่ 0.195% ในอนาคตอันใกล้ส่วนราคาสัญญาพันธบัตรอายุ 10 ปี ส่งมอบเดือนมี.ค.เพิ่มขึ้น 0.05 จุด แตะที่ 149.38 ที่ตลาดหุ้นโอซาก้า